
3D nyomtatott egyedi geometriák vizsgálata

Napjainkban a nagy léptékű fejlődésnek köszönhetően nap, mint nap újabb és újabb gyártás technológiák jelennek meg vagy esnek át meghatározó fejlesztésen. Jelen korunk egyik legdinamikusabban fejlődő gyártástechnológiai területe az additív gyártástechnológiák világa. A technológiák megjelenésekor tisztán prototípusok, bemutatódarabok realizáslára volt használható, mára akár funkciót ellátó munkadarabok létrehozását is lehetővé teszik
Az additív technológiák nagy léptékű fejlődését nem csak az ipar használhatja ki, hanem az orvosi tudomány is, illetve a közel múltban a tudományos kutatásokban is komoly térhódításnak lehetünk szemtanúi.
Dolgozatomban ezen technológiák főbb ismérveit, alkalmazási területeit mutatom be, kiemelt figyelmet fordítva az additív technológiák egyik kizárólagos alkalmazási területének – a tervezett viselkedésű belső térkitöltő szerkezetek, rácsszerkezetek, ismertebb nevén Lattice szerkezeteknek. A Lattice szerkezetek igen precíz szerkezetük és egyediségük előállításához az additív gyártástechnológiáknak sok szempontból fejlődniük kellett.
Dolgozatom második felében egy nyomtatással előállított egyedi tervezett viselkedésű geometria, mikrorácsos szerkezet vizsgálatát mutatom be. Egy geometriai kialakításból a falvastagságok megváltoztatásával több változatot hoztam létre, melyeket külön-külön vizsgáltam. Dolgozatom célja a vizsgálat tárgyát képző paraméterek (falvastagságok) hatásának elemzése a mintadarabok zömülési karakterisztikájának fényében.



